Yaƙin Larabawa da Isra'ila na 1948 (ko Farko) shine mataki na biyu kuma na ƙarshe na yakin shekara ta alif 1947-1949 na Falasdinu. Ya fara ne a bisa ka'ida bayan karshen wa'adin mulkin Birtaniya na Falasdinu da tsakar dare ranar 14 ga watan Mayu, shekara ta alif 1948; A safiyar ranar 15 ga watan Mayu ne aka fitar da sanarwar samun ‘yancin kai na Isra’ila, kuma gamayyar sojojin kasashen Larabawa sun shiga yankin Falasdinu na Burtaniya da safiyar ranar 15 ga watan Mayu. Mutuwar farko na yakin 1947-1949 na yakin Falasdinu ya faru ne a ranar 30 ga Nuwamban shekara ta alif 1947, a lokacin wani harin kwantan bauna da wasu motocin bas guda biyu dauke da Yahudawa. An yi ta samun tashe-tashen hankula da rikici tsakanin Larabawa da Yahudawa, da kuma tsakanin kowannensu da sojojin Birtaniya tun bayan sanarwar Balfour a shekara ta alif 1917, da kuma shekara ta alif 1920, da aka kafa na Birtaniya na Falasdinu. Manufofin Birtaniyya ba su gamsu da Larabawa da Yahudawa ba.